n_a

Likevwa

           Muyai si yali anyala koleta mukali nakikiri kokevwa dave Mundu si yavalitsangwa nu mundu uduki nakikiri kokevwa dave. Nakikiri ndyo yalangangwa umusinde. Avandu vavalikiranga mu makula ge vikevo. Vakevanga inyima we mihiga saba naho ni vavitizi kigira inzala jiva mihiga likomi. Mu mihiga jene yigi avayai valange kutula ku mihiga 16 kuduka mihiga 25. Wachelevanga mu kekevo chiche yamanya akevwa kali naduki mihiga makomi gavaga. Avaluhya vakevanga ne miima lugano lugano. Nuvugula vadirigi vahiranga avatsitsanga kokevwa mu kivanda vakeverwa yo avakali vavule kolola ku kuli vakevwa. Valógooli vavikanga avatsitsa kokevwa ku luhya ha vulavu. Avakali vali nuvwiyangu kolola ku. Tsyali tsisoni tsinene mundu okevwa kulira. Mwene yasingiranga vudinyu imbiri wo mukevi. Avakevi venyanga kumanya vuluviriri vwo mundu vakalanga ku ligodo lye igulu nani vavita ma virana ku malirira. Ageligali vali avandu valuviriri avali vanyala kwikutsira ku muvano kuli ndi. Nivakakevwa vatsitsanga komenya halala kuli mudomitori na vanyola musingiriri mundu wakevwa kale. Vamulanganga MUDIRI. MUDIRI yali niye unyala kuvigitsa kuli vanyala kulinda amakalaga gavo zana yago.

          Avakana vagoosi avatali avahenzahenzi vatovolangwa vava yivo avanyala kuhila chokulia.

Avakevwa vamenyanga halala, valitsanga halala vagendanga halala. Yiyi niyo inyinga yavegitsangwa imiima. Ni gaveye nukulinda inyumba yeye lwa aleti mukali naho kuli anyala kulwana avasigu naho kokola miyinzi gya makono. Ni vahonanga vatumikira vwiyangu vunyingi kuhima no kwita tsimbeva kigira valitsanga tsimbeva. Majungu dave, kigira majungu galange kunu dave. Agene yaga gaatsira mutsimeeri.

        Mundu wambooye wakevangwa naviti mihiga makomi gaviri na jitano haundi yali yamala koleta mukali na yayivula ku mwana.